Overtur 1812

Overtur Suram Tahun 1812 Op. 49 () atau nama pendeknya Overtur 1812 () ialah sebuah overtur bernada E karya pengarang muzik Rusia, Pyotr Ilyich Tchaikovsky pada tahun 1880 memperingati percubaan Napoleon Bonaparte menakluk Rusia pada tahun 1812. Karya gubahan ini amat dikenali kerana kemuncaknya yang melibatkan tembakan meriam, genta dan tiupan trompet akhir menggambarkan kekacauan dalam peperangan hebat tersebut.

Overtur mula-mula diperdengarkan di Katedral Kristus Penyelamat Moscow pada 20 Ogos 1882 (8 Ogos mengikut takwim lama) di bawah pimpinan Ippolit Al'tani.

Peralatan muzik 

Overtur 1812 digubah buat orkestra yang terdiri daripada:

Brasben1 (finale sahaja)
Alat woodwind: sebuah pikolo, 2 flut, 2 obo, sebuah kor anglis, 2 klarinet dalam B dan 2 basun
Alat bras: 4 hon dalam F, 2 kornet B, 2 trompet dalam E, 3 trombon (2 tenor, 1 bes) dan sebuah tuba
Genderang: timpani, sebuah dram bes orkestra, sebuah dram getar, simbal, sebuah  tamburin, sebuah kerincing, sebuah karilon2 dan sebuah meriam3
Alat tali: violin pertama dan kedua, viola, selo dan dabal bes

Nota:
1. Peralatan "Terbuka" terdiri daripada apa jua "alat bras berlebihan yang terdapat". Dalam persembahan ruang tertutup, bahagian itu dapat dimainkan organ. Pancarangam tentera atau pancaragam kawad juga memainkan bahagian ini.
2. Kadang kala ditukar dengan chimes atau rakaman karilon.
3. Pada bahagian-bahagian di mana tembakan meriam dimainkan, meriam sebenar diganti kenan rakaman tembakan meriam atau sebuah alat pentas seperti tukul kayu atau besi besar. Dram bes dan gong juga kerap digunakan dalam persembahan di dalam bangunan.

Kepentingan 
Ia sering dimainkan dalam acara-acara tertentu di Amerika Syarikat sebagai lagu tema meraikan kemerdekaan negara tersebut dari pihak British.

Rujukan

Pautan luar 
 Persembahan penuh Overtur 1812 oleh Berliner Philharmonic di Youtube.
 1812 OVERTURE oleh Pyotr Tchaikovsky. Persembahan Banda 88 dari Santa Maria, Bulacan, Filipina  
 Persembahan pancaragam tentera dengan diiringi artileri
  Artikel Pittsburgh Post-Gazette tahun 2003 tentang bagaimana 1812 menjadi sebuah "Americana" patriotik 
 Lagu kebangsaan Rusia "Tuhan Selamatkan Tsar" dalam muzik Tchaikovsky – mengandungi beberapa rakaman audio Overtur 1812.

Temu ramah dengan J. Paul Barnett tentang Overtur 1812 oleh Bruce Duffie, 20 November 1999

Gubahan oleh Pyotr Ilyich Tchaikovsky
Overtur
1812 dalam muzik
1880 dalam muzik
gubahan tahun 1880
Meriam
Perang Napoleon